قوزئی کوره‌ تبلیغات هوپارلورلارینی قالدیریر
قوزئی کوره، گونئی کوره ایله کئچن هفته ایکیطرف‌لی ایجلاس نتیجه‌سینده الده ائدیلن موقاویله‌یه اساساً، سرحدده تبلیغات مقصدیله ایستیفاده ائدیلن سس جیهاز‌لارینی قالدیرماغا باشلادی.
گونئی کوره‌لی نیظامی مسئول ائتدیگی آچیقلامادا، قوزئی کوره‌نین دونن سحر سرحددکی سس جیهازلارینی سؤکمه‌یه باشلادیغینی بیلدیریب.
گونئی کوره سرحددکی تبلیغات هوپارلوری داها اوّل قالدیرماغا باشلامیشدی.
ایکی طرف اؤتن هفته کئچیردیک‌لری ایجلاس عرفه‌سینده تبلیغات وئریلیش‌لرینی دایاندیرمیشدی.
گونئی کوره پرزیدنتی مون جائه-این و قوزئی کوره لیدری کیم یونگ 27 آوریلده ایکی اؤلکه سرحدین‌دکی پانمونژوم آتشکس کندینده بیر آرایا گلمیشدی.
ایکی لیدرلر، ذیروه سونوندا وئردیک‌لری بیرگه آچیقلامادا، کوره یاریماداسی‌نین نوکلئر سیلاح‌لاردان تامامیله چیخاریلماسی و موجود آتشکسین قالیجی باریش موقاویله‌سینه چئویریلمه‌سی اوچون دانیشیق‌لارا باشلاماق باره‌ده راضیلیغا گلدیگینی بیلدیرمیشدی.
ایکی اؤلکه سالدیری ائتممه مسئولیت‌لرینه باغلی‌لیق‌لارینی تصدیق ائده‌رک بیر-بیری‌لرینه قارشی گوج ایستیفاده ائتمه‌یه‌جک‌لرینی، قارشی‌لیق‌لی ترک سیلاحی نیظامی گرگین‌لیک‌لری باشا وورا‌راق آرا‌لاریندا باریشی تاسیس ائده‌جک‌لرینی وورغولامیشدی.
بیرگه بیاناتدا لیدرلر،
گونئی و قوزئی کوره یاریماداسی‌نین نوکلئر سیلاح‌لاردان تامامیله تمیزلنمه‌سی مقصدینی قارشی‌لیق‌لی تصدیق ائدیر." ایفاده‌سینی ایشلتمیشدی.
دیگر طرف‌دن، گونئی کوره دولت رهبرلیگی مطبوعات سؤزچوسو سی یون یوونگ-چان، 29 آوریلده وئردیگی آچیقلامادا، دولت باشقانی مون جائه-این ایله قوزئی کوره لیدری کیم یونگ-ون، 27 آوریل‌دکی گؤروشمه‌ده قوزئی کوره‌نین پونگ‌گی-ری نوکلئر تاسیسین می‌ده باغلانماسی مسئله‌سینده راضیلاشدیغی و پیونگ یانگ حکومتی‌نین، نوکلئر تاسیس‌لرین باغلانماسی زامانی اؤلکه‌یه امنیت متخصص‌لرینی و ژورنالیست‌لری دعوت ائدجگی سؤزونو وئردیگینی بیلدیرمیشدی.
